
Številka: 	478-80/2023/79 (00932-13)
Datum: 	20. 10. 2026

[bookmark: _Hlk135829542]Republika Slovenija, Ministrstvo za notranje zadeve in javno upravo, Štefanova ulica 2, 1501 Ljubljana v skladu s 50. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR; v nadaljevanju: ZSPDSLS-1) in 13. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja
JAVNO DRAŽBO
1. Naziv in sedež organizatorja javne dražbe:
Republika Slovenija, Ministrstvo za notranje zadeve in javno upravo, Štefanova ulica 2, 1501 Ljubljana (v nadaljevanju tudi: prodajalec).

2. Opis predmeta javne dražbe:
Predmet javne dražbe je prodaje parcele 2477 1449/120, ki v naravi predstavlja stavbno zemljišče na območju Obrtne cone Veliki Otok v Postojni, v izmeri 1474 m2 (v nadaljevanju: nepremičnina). 

Lastnica nepremičnine je Republika Slovenija, Gregorčičeva ulica 20, 1000 Ljubljana, upravljavec pa je Ministrstvo za notranje zadeve in javno upravo, Štefanova ulica 2, 1501 Ljubljana.

Nepremičnina je zemljiškoknjižno urejena in prosta bremen. Na osrednjem delu nepremičnine stoji čistilna naprava, tj. stavba 2477-373, ki ni več v funkciji. Na jugovzhodnem delu nepremičnine se nahaja asfaltirana cesta, ki služi kot servisni dostop in evakuacijska pot za stavbo 2477-365, ki stoji na parceli 2477 1449/119. 

Prodajalec si pridržuje pravico uporabe asfaltirane ceste na jugovzhodnem delu nepremičnine za potrebe servisnega dostopa in evakuacijske poti za stavbo 2477-365, ki stoji na parceli 2477 1449/119. Nepremičnina se prodaja pod pogojem, da bo v korist vsakokratnega lastnika parcele 2477 1449/119 ustanovljena neodplačna stvarna služnost dostopa, hoje in vožnje motornih vozil po asfaltirani cesti. Zemljiškoknjižno dovolilo za vknjižbo služnostne pravice bo sestavni del kupoprodajne pogodbe.

Nepremičnina se v skladu z Odlokom o predkupni pravici Občine Postojna (Uradni list RS, št. 51/04, 62/04, 54/05 in 84/11) nahaja v območju predkupne pravice Občine Postojna. Občina Postojna bo po zaključku javne dražbe pozvana, da se opredeli, ali bo uveljavljala predkupno pravico.

3. Vrsta pravnega posla:
	Prodaja nepremičnine po metodi javne dražbe.



4. Izklicna cena in najnižji znesek višanja: 
Izklicna cena za nepremičnino znaša 62.000,00 EUR. V ta znesek ni vštet davek na promet nepremičnin, ki ga plača kupec. Najnižji znesek višanja je 200,00 EUR. 

Poročilo o oceni vrednosti nepremičnine z dne 28. 7. 2026 je izdelala sodna cenilka za gradbeništvo - nepremičnine, Barbara Klugler, mag.

5. Način in rok plačila:
Uspeli dražitelj (kupec) poravna kupnino na podlagi izstavljenega računa prodajalca, in sicer najkasneje v roku 20 dni od izstavitve računa. Plačilo celotne kupnine v navedenem roku je bistvena sestavina pravnega posla. V kolikor kupnina ni plačana v roku, se šteje pravni posel za razvezan po samem zakonu, varščina pa se zadrži kot pogodbena kazen.

6. Komisija za izvedbo postopka javne dražbe:
Prodajo bo izvedla Komisija za vodenje postopkov prodaje, oddaje v najem in oddaje v brezplačno uporabo stvarnega premoženja v upravljanju Ministrstva za notranje zadeve po metodi javne dražbe, javnega zbiranja ponudb in neposredne pogodbe (v nadaljevanju:  komisija).

7. Kraj in čas javne dražbe:
Javna dražba bo dne 17. 11. 2026 ob 9.00 uri na naslovu:
Ministrstvo za notranje zadeve in javno upravo, Štefanova ulica 2, 1501 Ljubljana.

Predstavniki dražiteljev – pravnih oseb, ki bodo prisotni na javni dražbi – morajo pred pričetkom javne dražbe komisiji izročiti pisna pooblastila za sodelovanje na javni dražbi in ji izročiti na vpogled osebni dokument s fotografijo, ki ga je izdal državni organ (javno listino).

Dražitelji – fizične osebe, ki bodo prisotni na javni dražbi, morajo pred pričetkom javne dražbe komisiji izročiti na vpogled osebni dokument s fotografijo, ki ga je izdal državni organ (javno listino).

Vsi dražitelji morajo pred pričetkom javne dražbe komisiji predložiti potrdilo o plačani varščini in izpolnjen Obrazec št. 1, ki je priloga te objave.

8. Višina varščine:
Dražitelji morajo do dne 13. 11. 2026 plačati varščino v višini 10% od izklicne cene za nepremičnino, v znesku 6.200,00 EUR. 

Varščina se plača na račun Ministrstva za notranje zadeve in javno upravo št. SI56 0110 0630 0109 972 ter sklic št.: 28 17210-2990008-39912626.

9. Vračilo varščine:
Varščina bo uspelemu dražitelju vračunana v kupnino, dražiteljem, ki ne bodo uspeli, pa brez obresti vrnjena v roku 15 dni po končanem postopku javne dražbe.

Dražiteljem, ki bodo plačali varščino in se javne dražbe ne bodo udeležili ali k javni dražbi ne bodo pristopili, se varščina zadrži. 

Če uspeli dražitelj ne podpiše pogodbe v predpisanem roku, mu prodajalec lahko podaljša rok za sklenitev pogodbe, vendar ne za več kot 15 dni, ali pa zadrži njegovo varščino.

Če uspeli dražitelj ne plača kupnine v predpisanem roku, prodajalec zadrži njegovo varščino. 

V primeru, da plača varščino le en dražitelj in ta noče kupiti nepremičnine po izklicni ceni, se varščina zadrži. 

10. Pogoji za udeležbo na javni dražbi:
K javni dražbi lahko pristopijo le osebe, ki:
· izpolnjujejo pogoje, določene v objavi javne dražbe in so v celotnem znesku pravočasno plačale varščino,
· do začetka javne dražbe predložijo dokazilo o plačilu varščine in izpolnjen Obrazec št. 1,
· ob pristopu na javno dražbo predložijo dokument, na podlagi katerega je mogoče identificirati dražitelja,
· predložijo pisno pooblastilo osebe, ki je plačala varščino, če se javne dražbe udeležijo v njenem imenu in za njen račun.

Osebe, ki ne bodo izpolnjevali pogojev iz te točke, v postopku javne dražbe ne bodo mogli sodelovati.

11. Podrobnejše informacije in ogled predmeta javne dražbe:
Podrobnejše informacije o nepremičnini lahko dobite pri Aleksandru Bračku, telefonska številka 05 701 34 45 ali e-naslov: aleksander.bracko@policija.si. Ogled nepremičnine je mogoč le na podlagi predhodne najave.

Podrobnejše informacije v zvezi z izvedbo javne dražbe lahko dobite pri Nejcu Nadbathu, telefonska številka 01 428 47 24 ali e-naslov: nejc.nadbath@gov.si. 

12. Ustavitev postopka:
Prodajalec lahko kadarkoli do sklenitve pravnega posla postopek javne dražbe brez obrazložitve in brez odškodninske odgovornosti ustavi, pri čemer se dražiteljem vrne varščino brez obresti. 

13. Drugi pogoji:
· Nepremičnina je naprodaj po načelu »videno-kupljeno«, zato morebitne reklamacije po končani javni dražbi ne bodo upoštevane.
· Javna dražba se bo izvajala v uradnih prostorih Ministrstva za notranje zadeve in javno upravo. Skladno z Uredbo o upravnem poslovanju (Uradni list, RS št. 14/20, 167/20, 172/21, 68/22, 89/22, 135/22, 77/23 in 24/24) na javni dražbi ni dovoljeno slikovno, zvočno ali slikovno-zvočno snemanje.
· Na javni dražbi kot dražitelji ne morejo sodelovati cenilec, ki je opravil cenitev nepremičnine, in člani komisije ter z njimi povezane osebe. Za povezano osebo se štejejo:
fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
fizična oseba, ki je s članom komisije ali cenilca v odnosu skrbništva ali posvojenca oziroma posvojitelja,
pravna oseba, v kapitalu katere ima član komisije ali cenilec delež večji od 50 odstotkov in
· druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.
· Uspeli dražitelj (kupec) mora pred sklenitvijo prodajne pogodbe podati pisno izjavo, da ni povezana oseba po sedmem odstavku 50. člena ZSPDSLS-1.
· Uspeli dražitelj (kupec) mora nepremičnino prevzeti v roku 8 dni od plačila celotne kupnine.
· Ne glede na dejanski prevzem preidejo vsi stroški in riziki v zvezi z nepremičnino na uspelega dražitelja (kupca) s prvim dnem po tem, ko bi uspeli dražitelj (kupec) moral nepremičnino prevzeti. 
· Vse stroške v zvezi s pogodbo: davek na promet nepremičnin, strošek notarske overitve obeh podpisov, strošek vknjižbe lastninske pravice v zemljiško knjigo ter morebitne druge stroške, ki bi nastali v zvezi s tem poslom, razen stroška vknjižbe služnostne pravice v zemljiško knjigo, poravna uspeli dražitelj (kupec).

